
מדינת ישראל

משרד הרווחה והשירותים החברתיים 

תחום מנהל ומשק – יחידת המכרזים

"הלב פתוח לרווחה"

טלפון: 6708433 – 02   פקס: 6730530 - 02  

ירושלים: רחוב יד חרוצים 10, אזור התעשייה תלפיות, ת.ד. 1260, מיקוד: 91012

 15 בספטמבר 2011

‏ט"ז  באלול  תשע"א

לכל מאן דבעי,
כוונת התקשרות פומבית מס' 252/2011 - לביצוע מיזם ללא כוונת רווח
להפעלת תוכניות טיפול חינוך ורווחה  לאוכלוסיית לסביות, הומוסקסואליים, טרנסג'נדר וביסקואליים (המכונה להט"ב) המצויים במצוקת סיכון.  

משרד הרווחה והשירותים החברתיים, מודיע על כוונתו להתקשר עם האגודה לזכויות הפרט (580014058) לביצוע מיזם ללא כוונת רווח, בהתאם להוראות תקנה 3 (30) לתקנות חובת המכרזים התשנ"ג – 1993, לצורך ביצוע מיזם משותף, להפעלת תוכניות טיפול חינוך ורווחה  לאוכלוסיית לסביות, הומוסקסואליים, טרנסג'נדר וביסקואליים (המכונה להט"ב) המצויים במצוקת סיכון.  

מדובר במתן שירותי טיפול ושיקום לאוכלוסיית להט"ב הסובלים מקשיים ייחודיים, באמצעות צוות מטפלים מהאגודה, ובליווי צוותי עו"ס של שרות מתבגרים צעירות וצעירים. הפעילות כוללת התערבות פרטנית, וקבוצתית, העשרה ופעילות מועדונית, תמיכה במצבי לחץ והדרכה.

כמפורט במסמך הגורם המקצועי המצ"ב, הפרויקט יפעל ב- 3 ישובים בארץ: ת"א, ב"ש, קרית שמונה ובהן תתבצע הפעילות הטיפולית חינוכית. הישובים נבחרו לאחר מיפוי שנערך ונמצא כי ישובים אלה, בעיקר בעיר ת"א, ישנו ריכוז גדול של אוכלוסיית בני נוער להט"ב המצויים בסיכון, בנוסף המיזם מתבצע כמענה לארוע הפגיעה באוכלוסיית להט"ב בבר הנוער בתל-אביב אשר חשף את המצוקה הקשה עימה מתמודדת אוכלוסיית להט"ב.  

שרות מתבגרים צעירים וצעירות יפעל במקביל באמצעות עו"ס השרות ומחלקות הרווחה לעבות את הטיפול והחינוך ביישובים שמופעל המיזם, וכן יופעלו מפקחי השרות במחוזות לביצוע הדרכה, ייעוץ ופיקוח על הפרוייקט.

תקופת ההתקשרות המאושרת תהא שמיום 01.01.2012 עד ליום 31.12.2012 
ההתקשרות כפופה לחוק התקציב, חוק חובת המכרזים התשנ"ב - 1992 והתקנות שהותקנו על פיו 
והוראות התכ"מ.
סה"כ עלותו הכוללת של המיזם עומדת על סך של 409,000 ₪. 

היקף השתתפותו של המשרד במיזם הינו בסך של עד של כ- 200,000 ₪ כולל מע"מ.
האגודה לזכויות הפרט משתתפת בסך של 209,000 ₪ כולל מע"מ.
ככל שיש ספק אחר המסוגל לספק את השירות, עליו לפנות עד ליום: ד' 26.10.2011
עד השעה: 12:00 בדואר אלקטרוני לכתובת: Natalyn@molsa.gov.il או באמצעות פקס 

מס' 02-6730530 לידי הגב' נטלי ניסים, או לתיבת המכרזים, הממוקמת בכניסה לבניין משרד הרווחה והשירותים החברתיים (ליד דלפק האבטחה), רח' יד חרוצים 10, אזור התעשייה תלפיות, ירושלים.

כל מידע ובירור נוסף בנושא הפנייה ניתן לקבל במשרדי תחום מנהל ומשק, בכתובת הבאה: 

ירושלים: רחוב יד חרוצים 10, אזור התעשייה תלפיות, ת.ד. 1260, מיקוד: 91012

ב ב ר כ ה,
נטלי ליאון

ממונה מכרזים
23.11.64.02

